CELEX: 62018TN0734
Language: sk
Date: 2018-12-13 00:00:00
Title: Vec T-734/18: Žaloba podaná 13. decembra 2018 – Sumitomo Chemical a Tenka Best/Komisia

25.2.2019   
            
            
               SK
            
            
               Úradný vestník Európskej únie
            
            
               C 72/33
            
         
      Žaloba podaná 13. decembra 2018 – Sumitomo Chemical a Tenka Best/Komisia
      (Vec T-734/18)
      (2019/C 72/42)
      Jazyk konania: angličtina
      
         Účastníci konania
      
      
         Žalobkyne: Sumitomo Chemical (UK) plc (Londýn, Spojené kráľovstvo) a Tenka Best, SL (Aiguafreda, Španielsko) (v zastúpení: K. Van Maldegem, advokát, a V. McElwee, solicitor)
      
         Žalovaná: Európska komisia
      
         Návrhy
      
      Žalobkyne navrhujú, aby Všeobecný súd:
      
                  —
               
               
                  zrušil vykonávacie rozhodnutie Komisie (EÚ) 2018/1251 z 18. septembra 2018, ktorým sa neschvaľuje empentrín ako existujúca účinná látka na použitie v biocídnych výrobkoch typu 18 (1),
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyne uvádzajú štyri žalobné dôvody.
      
                  1.
               
               
                  Prvý žalobný dôvod je založený na tvrdení, že žalovaná nedodržala procesné postupy, ktoré boli vyžadované pred prijatím napadnutého aktu. Ak by tieto kroky boli dodržané, prijatý akt mohol byť iný.
               
            
                  2.
               
               
                  Druhý žalobný dôvod je založený na tvrdení, že žalovaná sa dopustila zjavne nesprávneho posúdenia v týchto ohľadoch: nezohľadnila procesné nezrovnalosti pri preskúmaní empentrínu; umožnila hypotetické riziko vedúce k neschváleniu empentrínu; nezohľadnila požiadavky na dobré životné podmienky zvierat vyplývajúce z nariadenia o biocídnych prípravkoch. (2)
                  
               
            
                  3.
               
               
                  Tretí žalobný dôvod je založený na tvrdení, že žalovaná nezabezpečila právo prvej žalobkyne na obhajobu.
                  
                              —
                           
                           
                              Pripomienky a údaje prvej žalobkyne údajne neboli preskúmané a ich právo na obhajobu bolo nevyhnutne porušené.
                           
                        
            
                  4.
               
               
                  Štvrtý žalobný dôvod je založený na tvrdení, že žalovaná porušila zásadu riadnej správy vecí verejných.
                  
                              —
                           
                           
                              Prvej žalobkyni údajne nebol poskytnutý čas na to, aby mohla vyvinúť budúce údaje, a jej žiadosti o upustenie od získavania údajov boli nespravodlivo zamietnuté.
                           
                        
            
         (1)  Ú. v. EÚ L 235, 2018, s. 24.
      
         (2)  Nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (Ú. v. EÚ L 167, 2012, s. 1).